Ismaël Bennacer

Ismaël Bennacer (s. 1. joulukuuta 1997 Arles, Ranska) on algerialainen jalkapalloilija, pelipaikaltaan keskikenttäpelaaja, joka edustaa Serie A:ssa pelaavaa Milania.

Bennacer aloitti uransa Arlesin joukkueessa, josta hän siirtyi Arsenalin junioriakatemiaan vuonna 2015. Hän pelasi Arsenalin edustusjoukkueessa vain yhden ottelun liigacupissa ja vietti kevätkauden 2017 lainalla Toursissa Ranskan toiseksi korkeimmalla sarjatasolla. Kesällä 2017 Bennacer siirtyi italialaiseen Empoliin, ja auttoi nostamaan joukkueensa kauden 2017–2018 päätteeksi Serie A:han. Heinäkuussa 2019 hän siirtyi Milaniin 16 miljoonan euron siirtosummalla.

Maajoukkuetasolla Bennacer edusti Ranskaa alle 18- ja alle 19-vuotiaiden joukkueissa, mutta alkoi edustaa Algeriaa A-maajoukkuetasolla.

Lähteet 

Elävät henkilöt
Vuonna 1997 syntyneet
Algerialaiset jalkapalloilijat